CELEX: 32022D0784
Language: lv
Date: 2022-05-17 00:00:00
Title: Komisijas Īstenošanas lēmums (ES) 2022/784 (2022. gada 17. maijs) par Īstenošanas lēmuma (ES) 2019/1202 grozījumiem, kas attiecas uz saskaņotiem standartiem par vieglā un kravas autotransporta SNG uzpildes sistēmas uzpildes sprauslām, testa prasībām un izmēriem un par sprādziena apslāpēšanas sistēmām (Dokuments attiecas uz EEZ)

19.5.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 140/8
               
            
         KOMISIJAS ĪSTENOŠANAS LĒMUMS (ES) 2022/784
         (2022. gada 17. maijs)
         par Īstenošanas lēmuma (ES) 2019/1202 grozījumiem, kas attiecas uz saskaņotiem standartiem par vieglā un kravas autotransporta SNG uzpildes sistēmas uzpildes sprauslām, testa prasībām un izmēriem un par sprādziena apslāpēšanas sistēmām
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1025/2012 (2012. gada 25. oktobris) par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (1), un jo īpaši tās 10. panta 6. punktu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Direktīvas 2014/34/ES (2) 12. pantu ražojumus, kas atbilst saskaņotajiem standartiem vai to daļām, uz kuriem atsauces ir publicētas Eiropas Savienības Oficiālajā Vēstnesī, uzskata par atbilstīgiem minētās direktīvas II pielikumā izklāstītajām veselības un drošības pamatprasībām, uz kurām attiecas minētie standarti vai to daļas.
                  
               
                     (2)
                  
                  
                     Ar 1994. gada 12. decembra vēstuli BC/CEN/46-92 – BC/CLC/05-92 Komisija Eiropas Standartizācijas komitejai (CEN) un Eiropas Elektrotehnikas standartizācijas komitejai (Cenelec) iesniedza pieprasījumu izstrādāt un pārskatīt saskaņotus standartus Eiropas Parlamenta un Padomes Direktīvas 94/9/EK (3) īstenošanas vajadzībām (turpmāk “pieprasījums”). Minētā direktīva tika aizstāta ar Direktīvu 2014/34/ES, nemainot Direktīvas 94/9/EK II pielikumā izklāstītās veselības un drošības pamatprasības. Minētās prasības pašlaik ir noteiktas Direktīvas 2014/34/ES II pielikumā.
                  
               
                     (3)
                  
                  
                     Proti, CEN un Cenelec tika prasīts izstrādāt jaunus standartus par tādu iekārtu projektēšanu un testēšanu, kas paredzētas lietošanai potenciāli sprādzienbīstamā vidē, uz ko norādīts pieprasījumam pievienotās standartizācijas programmas, par kuru vienojušās CEN, Cenelec un Komisija, I nodaļā. CEN un Cenelec tika prasīts arī pārskatīt pastāvošos standartus, lai tos pieskaņotu Direktīvā 94/9/EK noteiktajām veselības un drošības pamatprasībām.
                  
               
                     (4)
                  
                  
                     Izpildot pieprasījumu, CEN izstrādāja šādus saskaņotus standartus: “EN 13760:2021 – Sašķidrinātās naftas gāzes (SNG) degvielas uzpildīšanas sistēmas vieglajam un kravas autotransportam – Uzpildes sprausla, testa prasības un izmēri” un “EN 14373:2021 – Sprādziena apslāpēšanas sistēmas”.
                  
               
                     (5)
                  
                  
                     Komisija kopā ar CEN ir izvērtējusi, vai standarti EN 13760:2021 un EN 14373:2021 atbilst pieprasījumam.
                  
               
                     (6)
                  
                  
                     Standarti EN 13760:2021 un EN 14373:2021 atbilst prasībām, kuras tiem jāaptver un kuras noteiktas Direktīvas 2014/34/ES II pielikumā. Tāpēc pienākas Eiropas Savienības Oficiālajā Vēstnesī publicēt atsauces uz minētajiem standartiem.
                  
               
                     (7)
                  
                  
                     Standarts EN 13760:2021 aizstāj standartu EN 13760:2003, un standarts EN 14373:2021 aizstāj standartu EN 14373:2005. Tāpēc Eiropas Savienības Oficiālā Vēstneša C sērijā ir nepieciešams svītrot atsauces uz standartiem EN 13760:2003 un EN 14373:2005, kas publicētas ar Komisijas paziņojumu (2018/C 371/01) (4).
                  
               
                     (8)
                  
                  
                     Lai ražotājiem dotu pietiekami daudz laika savus ražojumus pielāgot saskaņoto standartu EN ISO 13760:2003 un EN 14373:2005 pārskatītajai redakcijai, ir jāatliek minēto standartu atsauču atsaukšana.
                  
               
                     (9)
                  
                  
                     Komisijas Īstenošanas lēmuma (ES) 2019/1202 (5) I pielikumā ir uzskaitītas Direktīvas 2014/34/ES īstenošanas vajadzībām izstrādāto saskaņoto standartu atsauces. Lai nodrošinātu, ka visas atsauces uz Direktīvas 2014/34/ES īstenošanas vajadzībām izstrādātajiem saskaņotajiem standartiem ir vienā tiesību aktā, minētajā pielikumā jāiekļauj atsauces uz standartiem EN 13760:2021 un EN 14373:2021.
                  
               
                     (10)
                  
                  
                     Īstenošanas lēmuma (ES) 2019/1202 II pielikumā ir uzskaitītas Direktīvas 2014/34/ES īstenošanas vajadzībām izstrādāto saskaņoto standartu atsauces, kuras tiek atsauktas no Eiropas Savienības Oficiālā Vēstneša C sērijas. Minētajā pielikumā jāiekļauj atsauces uz saskaņotajiem standartiem EN 13760:2003 un EN 14373:2005.
                  
               
                     (11)
                  
                  
                     Tāpēc Īstenošanas lēmums (ES) 2019/1202 attiecīgi jāgroza.
                  
               
                     (12)
                  
                  
                     No dienas, kad Eiropas Savienības Oficiālajā Vēstnesī publicēta atsauce uz saskaņoto standartu, standarta ievērošana ļauj izdarīt pieņēmumu par atbilstību attiecīgajām Savienības saskaņošanas tiesību aktos noteiktajām pamatprasībām. Tāpēc šim lēmumam jāstājas spēkā tā publicēšanas dienā,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmumu (ES) 2019/1202 groza šādi:
            
                        1)
                     
                     
                        I pielikumu groza saskaņā ar šā lēmuma I pielikumu;
                     
                  
                        2)
                     
                     
                        II pielikumu groza saskaņā ar šā lēmuma II pielikumu.
                     
                  
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2022. gada 17. maijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 316, 14.11.2012., 12. lpp.
         
         
            (2)  Eiropas Parlamenta un Padomes Direktīva 2014/34/ES (2014. gada 26. februāris) par dalībvalstu tiesību aktu saskaņošanu attiecībā uz iekārtām un aizsardzības sistēmām, kas paredzētas lietošanai sprādzienbīstamā vidē (OV L 96, 29.3.2014., 309. lpp.).
         
            (3)  Eiropas Parlamenta un Padomes Direktīva 94/9/EK (1994. gada 23. marts) par dalībvalstu tiesību aktu tuvināšanu attiecībā uz iekārtām un aizsardzības sistēmām, kas paredzētas lietošanai sprādzienbīstamā vidē (OV L 100, 19.4.1994., 1. lpp.).
         
            (4)  Komisijas paziņojums (2018/C 371/01) saistībā ar to, kā tiek īstenota Eiropas Parlamenta un Padomes Direktīva 2014/34/ES par dalībvalstu tiesību aktu saskaņošanu attiecībā uz iekārtām un aizsardzības sistēmām, kas paredzētas lietošanai sprādzienbīstamā vidē (Saskaņoto standartu nosaukumu un numuru publicēšana saskaņā ar Savienības saskaņošanas tiesību aktiem) (OV C 371, 12.10.2018., 1. lpp.).
         
            (5)  Komisijas Īstenošanas lēmums (ES) 2019/1202 (2019. gada 12. jūlijs) par saskaņotajiem standartiem, kuri attiecas uz iekārtām un aizsardzības sistēmām, kas paredzētas lietošanai sprādzienbīstamā vidē, un izstrādāti Eiropas Parlamenta un Padomes Direktīvas 2014/34/ES īstenošanas vajadzībām (OV L 189, 15.7.2019., 71. lpp.).
      
      
         
            I PIELIKUMS
            Īstenošanas lēmuma (ES) 2019/1202 I pielikumam pievieno šādus ierakstus:
            
               
                           Nr.
                        
                        
                           Atsauce uz standartu
                        
                     
                           “10.
                        
                        
                           EN 13760:2021
                           Sašķidrinātās naftas gāzes (SNG) degvielas uzpildīšanas sistēmas vieglajam un kravas autotransportam – Uzpildes sprausla, testa prasības un izmēri
                        
                     
                           11.
                        
                        
                           EN 14373:2021
                           Sprādziena apslāpēšanas sistēmas”
                        
                     
         
      
      
         
            II PIELIKUMS
            Īstenošanas lēmuma (ES) 2019/1202 II pielikumam pievieno šādus ierakstus:
            
               
                           Nr.
                        
                        
                           Atsauce uz standartu
                        
                        
                           Atsaukšanas datums
                        
                     
                           “9.
                        
                        
                           EN 13760:2003
                           Sašķidrinātās naftas gāzes (SNG) degvielas uzpildīšanas sistēmas vieglajam un kravas autotransportam – Uzpildes sprausla, testa prasības un izmēri
                        
                        
                           2023. gada 19. novembris
                        
                     
                           10.
                        
                        
                           EN 14373:2005
                           Sprādziena apslāpēšanas sistēmas
                        
                        
                           2023. gada 19. novembris”